CELEX: 52020DP0215
Language: lt
Date: 1600214400000
Title: Europos Parlamento sprendimas neprieštarauti 2020 m. liepos 14 d. Komisijos deleguotajam reglamentui, kuriuo Europos Parlamento ir Tarybos reglamentas (ES) Nr. 648/2012 papildomas kriterijais, į kuriuos ESMA turėtų atsižvelgti, kad nustatytų, ar trečiojoje šalyje įsteigta pagrindinė sandorio šalis yra arba gali tapti sisteminės svarbos Sąjungos arba vienos ar kelių jos valstybių narių finansiniam stabilumui (C(2020)4892 – 2020/2726(DEA))

2021 9 22   
            
            
               LT
            
            
               Europos Sąjungos oficialusis leidinys
            
            
               C 385/178
            
         
      P9_TA(2020)0215
      Neprieštaravimas deleguotajam aktui: trečiojoje šalyje įsteigtos pagrindinės sandorio šalies sisteminės svarbos nustatymo kriterijai
      Europos Parlamento sprendimas neprieštarauti 2020 m. liepos 14 d. Komisijos deleguotajam reglamentui, kuriuo Europos Parlamento ir Tarybos reglamentas (ES) Nr. 648/2012 papildomas kriterijais, į kuriuos ESMA turėtų atsižvelgti, kad nustatytų, ar trečiojoje šalyje įsteigta pagrindinė sandorio šalis yra arba gali tapti sisteminės svarbos Sąjungos arba vienos ar kelių jos valstybių narių finansiniam stabilumui (C(2020)4892 – 2020/2726(DEA))
      (2021/C 385/26)
      
         Europos Parlamentas,
      
      
                  —
               
               
                  atsižvelgdamas į Komisijos deleguotąjį reglamentą (C(2020)4892),
               
            
                  —
               
               
                  atsižvelgdamas į Komisijos 2020 m. liepos 14 d. laišką, kuriame ji prašo Parlamento pareikšti, kad jis neprieštaraus minėtam deleguotajam reglamentui,
               
            
                  —
               
               
                  atsižvelgdamas į Ekonomikos ir pinigų politikos komiteto 2020 m. rugsėjo 2 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2012 m. liepos 4 d. Europos Parlamento ir Tarybos reglamentą (ES) Nr. 648/2012 (1) dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų, ypač į jo 25 straipsnio 2 dalies a punktą ir 82 straipsnio 6 dalį,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto rekomendaciją dėl sprendimo,
               
            
                  —
               
               
                  atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2020 m. rugsėjo 15 d., nebuvo pareikšta prieštaravimų,
               
            
                  A.
               
               
                  kadangi keliuose deleguotuosiuose aktuose, kurie turi būti priimti pagal neseniai iš dalies pakeistą Reglamentą (ES) Nr. 648/2012 (ERIR), nurodoma, kaip ERIR taisyklės bus taikomos trečiųjų šalių pagrindinėms sandorio šalims (PSŠ), teikiančioms paslaugas Sąjungos įmonėms; kadangi tais deleguotaisiais aktais bus įgyvendinami didesni Europos vertybinių popierių ir rinkų institucijos (ESMA) įgaliojimai; kadangi trečiųjų šalių pagrindinėms sandorio šalims, kurios laikomos sistemiškai svarbiomis Sąjungos arba bet kurios jos valstybės narės finansiniam stabilumui, turėtų būti taikomi specialūs reikalavimai ir sustiprinta ESMA priežiūra, siekiant užtikrinti vienodas sąlygas su Sąjungos pagrindinėmis sandorio šalimis ir užtikrinti Sąjungos finansų sistemos stabilumą;
               
            
                  B.
               
               
                  kadangi 25 straipsnio 2 dalies a punktu Komisijai suteikiami įgaliojimai priimti deleguotąjį aktą, kuriuo išsamiai nurodomi kriterijai, kuriuos ESMA turi taikyti nustatydama, ar trečiosios šalies pagrindinė sandorio šalis yra arba gali tapti sisteminės svarbos Sąjungos arba vienos ar kelių jos valstybių narių finansiniam stabilumui.
               
            
                  C.
               
               
                  kadangi šis deleguotasis reglamentas turėtų įsigalioti skubos tvarka siekiant užtikrinti Sąjungos pasirengimą, kai pasibaigus pereinamajam laikotarpiui Sąjungos teisė nustos būti taikoma Jungtinėje Karalystėje;
               
            
               
                  1.
               
               
                  pareiškia, jog neprieštarauja šiam deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 201, 2012 7 27, p. 1.